I 2017 vant arkitektkontorene Mestres Wåge Arquitectes og MX_SI Architectural studio en internasjonal arkitektkonkurranse om ombygging av siloen til kunstmuseum og kultursenter. Kunstsiloen har et bruttoareal på 8 500 m. Flere av de opprinnelige sylindercellene er fjernet opp til 5. etasje slik at de øverste delene danner betongsirkler i himlingen. Innvendig er det en spiraltrapp av treverk.